Landsretten stadfæstede byrettens dom, hvor der skete frifindelse i sag om ulovlig kniv
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Våben, eksplosiver og fyrværkeri;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 10. marts 2010 af Østre Landsrets 4. afdeling

(landsdommerne Michael Dorn, Bo Østergaard og Anne Tambour (kst.) med domsmænd).

4. afd. a.s. nr. S-3094-09:

Anklagemyndigheden

mod

Tiltalte

(CPR nr. (Født 1968))

(advokat Jan Hollmén Olesen, besk.)

Odense Rets dom af 23. oktober 2009 (11-4083/2009) er anket af Anklagemyndigheden med

påstand om domfældelse efter anklageskriftet.

Der er i landsretten afgivet supplerende forklaring af tiltalte og Vidne 1, der begge har

forklaret i det væsentlige som i byretten.

Tiltalte har supplerende forklaret blandt andet, at kniven lå i en papæske, da han fik den. På

Rendezvous tog han skeden med kniven ud af æsken og satte den i sin livrem. Æsken smed

han i en skraldespand. Han og stedfaderen skulle fiske ved Område, hvor de har en båd. De

fisker næsten hver weekend. Tiltalte og hans kone havde købt ind og havde flere poser med

varer, som de først skulle hjem med. Tiltalte blev ikke ilagt håndjern. Han blev blot visiteret

af politiet og gjorde selv opmærksom på, at han havde en kniv i en skede i sit bælte. Den var

ikke synlig. Tiltalte havde drukket to-tre øl, før han kom i Rosengårdscenteret og en halv øl

på Rendezvous. Tiltalte drikker normalt 10-15 øl om dagen.



/

- 2 -

Vidne 1 har supplerende forklaret blandt andet, at tiltalte havde sat sig på en stol på

Rendezvous, og i den forbindelse havde en medarbejder bemærket kniven stikke frem fra

tiltaltes bukselinning. Herefter var vidnet blevet tilkaldt.   

Den i byretten af Vidne 2 afgivne forklaring er dokumenteret i medfør af retsplejelovens §

923.

Landsrettens begrundelse og resultat

Landsretten lægger efter bevisførelsen til grund, at kniven var købt i Rosengårdscenteret ca.

en halv time før anholdelsen, og at tiltalte, mens han på en restauration i centeret ventede på

sin kone, der foretog andre indkøb, satte skeden med kniven i sit bælte med henblik på

anvendelse under en fisketur senere samme formiddag, når tiltalte og hans kone havde været

hjemme med deres indkøb. Under disse omstændigheder tiltræder landsretten, at tiltalte er

frifundet for overtrædelse af våbenlovens § 4 stk. 1.

Landsretten stadfæster derfor dommen.

T h i  k e n d e s  f o r  r e t :

Byrettens dom i sagen mod Tiltalte stadfæstes.

Statskassen skal betale sagens omkostninger for landsretten.

(Sign.)